stanford-oval/wikipedia huggingface dataset:
Roman Čechmánek
Ura > Maajoukkueura

| Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Mitalit> Maa:   Tšekki.Miesten jääkiekko. Olympialaiset  | Maa:   Tšekki> Miesten jääkiekko. |
| --- | --- | --- | --- |
|  Kultaa | Nagano 1998 | jääkiekko |  |
| MM-kilpailut  | MM-kilpailut  | MM-kilpailut  |  |
|  Kultaa | Itävalta 1996 | jääkiekko |  |
|  Kultaa | Norja 1999 | jääkiekko |  |
|  Kultaa | Pietari 2000 | jääkiekko |  |
|  Pronssia | Suomi 1997 | jääkiekko |  |
|  Pronssia | Sveitsi 1998 | jääkiekko |  |
Čechmánek pelasi ensimmäisen arvoturnauksen Tšekin maajoukkueessa MM-kilpailuissa 1995, jossa oli kuitenkin vain varamaalivahtina. MM-kilpailuissa 1996 Tšekki voitti kultaa, mutta Čechmánek ei pelannut taas peliäkään. Hän oli kuitenkin Tšekkin ykkösmaalivahti MM-kilpailuissa 1997, kun maa voitti pronssia.
Vuoden 1998 talviolympialaisissa Naganossa Čechmánek oli voittamassa kultaa, mutta hän toimi kisoissa vain varamaalivahtina. Myöhemmin keväällä MM-kilpailuissa Tšekki voitti pronssia ja Čechmánek pelasi kahdessa ottelussa. Seuraavista kahdesta MM-turnauksesta Tšekki voitti kultaa. Čechmánek pelasi neljässä ottelussa MM-kilpailuissa 1999, mutta MM-kilpailuissa 2000 hän oli Tšekin tärkeimpiä pelaajia. Čechmánek valittiin kisojen parhaaksi maalivahdiksi ja myös kisojen tähdistökentälliseen.
Čechmánek oli jälleen vuoden 2002 talviolympialaisissa varamaalivahtina ja MM-tasolle hän teki paluun 2004, jolloin pelasi yhden ottelun. Čechmánek oli jälleen Tšekin ykkösmaalivahti MM-kilpailuissa 2007.
Aiheesta muualla

Roman Čechmánek Elite Prospects. Everysport Media Group AB. (englanniksi)
Roman Čechmánek The Internet Hockey Databasessa (englanniksi)
| 0 | 1 | 2 |
| --- | --- | --- |
| Edeltäjä: Patrick Roy | William M. Jennings Trophyn voittaja 2003 (tasapeli Martin Brodeurin ja Robert Eschen kanssa) | Seuraaja: Martin Brodeur |
Reininmaan miehitys

Reininmaan miehitysvyöhykkeet vuonna 1923: Sinisellä Ranskan vyöhyke, keltaisella Belgian ja punaisella Britannian. Yhdysvallat oli jo luovuttanut oman vyöhykkeensä Ranskalle. Vihreällä Ranskan myös miehittämä Saarin alue, viivoitettuna Ranskan ja Belgian vuosina 1923–1925 miehittämä Ruhrin alue.
Reininmaan miehitys oli ensimmäisen maailmansodan rauhanehdoissa määrätty voittajavaltioiden sotilaallinen miehitys Saksalle kuuluneella Reininmaan alueella vuosina 1918–1930. Miehittäjävaltiot olivat Ranska, Yhdistynyt kuningaskunta, Yhdysvallat ja Belgia, joista Ranska miehitti yksinään kolmea neljäsosaa koko alueesta. Miehityksen päätyttyä Reininmaa jäi demilitarisoiduksi alueeksi, johon Saksa ei saanut sijoittaa omia sotajoukkojaan.
Aiheesta muualla

Kuvia tai muita tiedostoja aiheesta Reininmaan miehitys Wikimedia Commonsissa
Robin Shou

| Robin Shou |
| --- | --- |
 Robin Shou vuonna 2004
Henkilötiedot
Koko nimi:  Shou Wan Por
Syntynyt: 17. heinäkuuta 1960 (ikä 64) Brittiläinen Hongkong
Ammatti:  näyttelijä
Näyttelijä
Aktiivisena:  1987–
Merkittävät roolit:  Liu Kang (Mortal Kombat)
Aiheesta muualla
Viralliset kotisivut
IMDb 
Elonet
Shou Wan Por' (s. 17. heinäkuuta 1960 Brittiläinen Hongkong) (tunnetaan paremmin nimellä Robin Shou) on hongkongilaislaissyntyinen näyttelijä joka on sittemmin menestynyt amerikkalaisessa elokuvateollisuudessa. Hänen tunnetuimpia rooleja ovat Liu Kang elokuvissa Mortal Kombat ja Mortal Kombat: Annihilation sekä Gobei elokuvassa Beverly Hills Ninja.
Aiheesta muualla

Official Robin Shou Homepage
Phoenix's Robin Shou Homepage (Arkistoitu – Internet Archive)
Robin Shou Forum (Arkistoitu – Internet Archive)
Rantabaari

| Rantabaari |
| --- | --- |

Tyyli:  saippua, draama
Kestoaika:  21 minuuttia
Alkuperämaa:   Suomi
Alkuperäiskieli:  suomi
Verkko:  C More MTV Sub MTV Katsomo
Julkaistu:  2019–
Tuotantokausia:  6
Jaksoja:  320
Ikäraja:    
Sisältömerkintä:     
Tunnuskappale:  ”Give It All Up” (es. Pastis)
Tuotanto
Tuottaja(t):   Sanni Halttunen  Nina Laanterä  Jasmi Kuusisto (MTV) 
Vastaava(t) tuottaja(t):   Marko Äijö  Laura Rislakki  Jani Hartikainen (MTV)  Jasmi Kuusisto (MTV) 
Ohjaaja(t):   Kimmo Mäkinen (kaudet 1–6)  Jonni Kullas (kaudet 1–6)  Jaakko Härkönen (kaudet 1–3)  Miika Peräkangas (kaudet 1–3)  Vellu Kontturi (kaudet 4–6)  Tuomo Savolainen (kaudet 4–6) 
Käsikirjoittaja(t):  Pääkäsikirjoittajat Teemu Salonen  Samuli Ojanperä 
Leikkaaja(t):   Tommi Sipilä  Teppo Tammi  Eeva Helenius 
Lavastaja(t):   Pirjo Rossi (kaudet 1–4, 6)  Nanna Hirvonen (kaudet 1–2)  Suvituuli Saari (kausi 4, 6)  Rose-Marie Riihimäki (kausi 5) 
Kuvaaja(t):   Taksu Takkunen (kaudet 1–6)  Lassi Karhulahti (kaudet 1–6)  Ville Sarvola (kaudet 1–4)  Antti Halkoaho (kaudet 1–4, 6) 
Tuotantoyhtiö(t):  FremantleMedia Finland
Aiheesta muualla
IMDb 
Elonet
Rantabaari on vuonna 2019 Sub-kanavalla alkanut suomalainen draamasarja, joka on MTV3-kanavan Salattujen elämien sisarsarja. Salatut elämät -sarjasta Rantabaariin siirtyivät Johanna Puhakan, Sofia Arasolan ja Miikka Wallinin esittämät Alissa, Lola ja Pietari. Muut sarjan hahmot olivat entuudestaan tuntemattomia. Kolmannella kaudella keskeiseksi hahmoksi nousi Hemmo Karjan Salatuissa elämissä esittämä Janne Haukkala.
Sarjan tapahtumia seurattiin aluksi myös Instagram-tilillä, jonne hahmot päivittivät kuulumisiaan ja siellä julkaistiin myös juonipaljastuksia.
Sarjaa on kuvattu Helsingin Taivallahdessa, johon sarjan tapahtumat keskeisesti myös sijoittuvat. Sarjan hahmoja asuu myös Pikku Huopalahdessa.
Keskeisissä rooleissa

| 0 | 1 | 2 |
| --- | --- | --- |
|       keskeinen rooli  |       vieraileva rooli  |       ei mukana kyseisellä kaudella  |
Tekeminen ja esittäminen

Sarjan ensimmäisen tuotantokauden kuvaukset alkoivat huhtikuussa 2019 ja ne jatkuivat elokuulle 2019 asti. Kesän 2019 aikana kuvattiin yhteensä 100 jaksoa, jotka julkaistiin kahtena erillisenä tuotantokautena syksyn 2019 ja kevään 2020 aikana. Tammikuussa 2020 C More -suoratoistopalvelussa alkaneen toisen kauden myötä Rantabaarista tuli yksi C More -alkuperäissarjoista.
Ensimmäinen tuotantokausi (jaksot 1–39) esitettiin syyskauden 2019 ajan kolmena iltana viikossa tiistaista torstaihin mtv-suoratoistopalvelussa ja televisiossa Sub-kanavalla iltakahdeksan ohjelmapaikalla. Viikon jaksot julkaistiin ennakkoon maksullisessa C More -palvelussa tiistaisin. Toisen kauden jaksot (40–100) julkaistiin C Moressa siten, että maanantaisin julkaistiin kuusi jaksoa kerralla 20. tammikuuta 2020 alkaen. Televisiossa Sub-kanavalla ja mtv-palvelussa jaksot esitettiin syksyllä 2020 maanantaista keskiviikkoon.
Kolmas tuotantokausi kuvattiin kesällä 2020 ja sen julkaisu alkoi C Moressa 14. syyskuuta 2020. Sarjaa julkaistiin neljä uutta jaksoa maanantaisin klo 00.01. Vuonna 2020 Rantabaari oli C Moren kolmanneksi katsotuin sarja. Televisiossa kolmas tuotantokausi esitettiin keväällä 2021.
C More vahvisti huhtikuussa 2021 sarjan jatkuvan neljännelle kaudelle. Kausi kuvattiin kesällä 2021 ja sen julkaisu alkoi C Moressa syyskuussa 2021. MTV Katsomossa ja Subilla kauden esittäminen alkoi keväällä 2022.
Sarjan viides tuotantokausi kuvattiin kesällä 2022 ja sen julkaisu alkoi saman vuoden syksyllä. MTV Katsomossa ja MTV Subilla kauden esittäminen alkoi kesällä 2023.
Sarjan kuudennen tuotantokauden ilmoitettiin alun perin alkavan syksyllä 2023, mutta MTV:n tekemien esitysmuutosten vuoksi kausi alkoi lopulta vasta toukokuun lopussa 2024.
Tuotantokaudet

| Kausi | Jaksoja | Julkaisuvuosi |
| --- | --- | --- |
| 1 | 39 | 2019 |
| 2 | 61 | 2020 |
| 3 | 40 | 2020 |
| 4 | 60 | 2021–2022 |
| 5 | 60 | 2022–2023 |
| 6 | 60 | 2024 |
Aiheesta muualla

Rantabaari-uutisia MTV:n uutissivustolla
| --- | --- |
Tuotantokaudet:  1. tuotantokausi | 2. tuotantokausi | 3. tuotantokausi | 4. tuotantokausi | 5. tuotantokausi | 6. tuotantokausi
Kanavat:  C More | MTV Katsomo | MTV Sub
| --- | --- |
Jaksot:  Jaksot | Erikois- ja päätösjaksot
Henkilöt:  Henkilöt | Poistuneet henkilöt
Paikat:  Tapahtumapaikat | Yritykset, tuotemerkit ja puolueet | Ullanlinna
Spin-off-sarjat:  Romeo & Rafael Desperados | Lillukanvarsia | Tuuliranta | Young Man, Cash Man | Young Girl, Dream Girl | Satula | Bikineitä ja timantteja | Pihlajakadun tuhmat tädit | Kämppä tyhjänä | Pihlajasatu | Pahainpäivä | Soppatykkimiehet | MC Taalasbiili | Rantabaari
Elokuvat:  Nightmare – painajainen merellä | Nightmare 2 – Painajainen jatkuu
Oheismateriaalit:  CD-kokoelma | Oheismateriaalit
Reservirintama

| --- | --- |
 Puna-armeijan rintamat toisessa maailmansodassa 
Baltian rintamat: 
Baltian rintama: 
1. Baltian rintama: 
2. Baltian rintama: 
3. Baltian rintama: 
Brjanskin rintama: 
Luoteisrintama: 
Orjolin rintama : 
Valko-Venäjän rintamat: 
Valko-Venäjän rintama: 
1. Valko-Venäjän rintama: 
2. Valko-Venäjän rintama: 
3. Valko-Venäjän rintama: 
Keskustan rintama: 
Kurskin rintama: 
Lännen rintama : 
Ukrainan rintamat: 
1. Ukrainan rintama: 
2. Ukrainan rintama: 
3. Ukrainan rintama: 
4. Ukrainan rintama: 
Arorintama: 
Etelän rintama: 
Lounaan rintama: 
Voronežin rintama: 
Reservirintama : 
Kaukoidän rintamat: 
Kaukoidän rintama: 
1. Kaukoidän rintama: 
2. Kaukoidän rintama: 
Transbaikalin rintama : 
Moskovan rintamat: 
Moskovan puolustuslinja: 
Moskovan reservirintama: 
Možaiskin puolustuslinja: 
Kalininin rintama: 
Reservirintama : 
Pohjoiset rintamat: 
Karjalan rintama: 
Leningradin rintama: 
Pohjoinen rintama: 
Olhavan rintama : 
Kaukasuksen rintamat: 
Kaukasuksen rintama: 
Pohjois-Kaukasuksen rintama: 
Transkaukasian rintama: 
Krimin rintama : 
Stalingradin rintamat: 
Donin rintama: 
Kaakon rintama: 
Stalingradin rintama: 
Reservirintama oli puna-armeijan toisen maailmansodan rintama, joka perustettiin 30. heinäkuuta 1941 itärintaman läntisellä sektorilla ja sen ensimmäinen operaatio oli Jelnjan offensiivi syyskuun alussa. Moskovan taistelun alussa se osallistui saksalaisten etenemisen pysäyttämiseen, kärsi suuria tappioita ja liitettiin Lännen rintamaan.
Reservirintama luotiin hetkeksi uudelleen vuonna 1943 (sen nimi oli myös Kurskin rintama 24.–27. maaliskuuta ja Orjolin rintama 27.–28. maaliskuuta). Huhtikuussa se muutettiin Aron sotilaspiiriksi ja lopulta 9. heinäkuuta Arorintamaksi.
Rodolphe Laflamme

Rodolphe Laflamme
Toussaint-Antoine-Rodolphe Laflamme (15. toukokuuta 1827 – 7. joulukuuta 1893) oli kanadanranskalainen asianajaja, professori ja poliitikko. Laflamme oli osakkaana menestyksekkäässä Quebecin provinssissa Montrealin kaupungissa sijaitsevassa asianajotoimistossa. Hänet tunnettiin myös liberaalipuolueen kannattajana. Vuosina 1872–1878 Laflamme oli kansanedustajana Kanadan parlamentin alahuoneessa, ja hän toimi Alexander Mackenzien hallituksessa kahdessa ministerin virassa, oikeusministerinä ja veroministerinä.
Rikotun ikkunan virhepäätelmä

Rikotun ikkunan virhepäätelmä on alun perin Frédéric Bastiatin kehittämä esimerkkitarina, joka on tarkoitettu havainnollistamaan vaihtoehtoiskustannusten huomiotta jättämistä.
Tarina

Tarinassa pikkupoika rikkoo kaupanpitäjän ikkunan. Kaikki tuntevat myötätuntoa kaupanpitäjää kohtaan, mutta keksivät pian, että lasittaja saa tästä lisää työtä. Lasittaja puolestaan ostaa rahoillaan leipää, leipuri villapaitoja ja niin edelleen, joten ikkunan rikkominen näyttää vilkastuttavan yhteisön talouselämää.
Tällöin ihmiset kuitenkin unohtavat vaihtoehtoiskustannukset eli  piilokulut ja menetetyt mahdollisuudet, jotka syntyivät, kun rahaa piti käyttää ikkunaan. Jos kaupanpitäjä ei olisi käyttänyt rahojaan ikkunan ostamiseen, hän olisi ostanut leipää, joten leipuri olisi joka tapauksessa saanut villapaitansa. Nyt kaupanpitäjällä on ehjä ikkuna, mutta sehän hänellä olisi muutenkin, jos ikkuna ei ensinkään olisi särkynyt, ja lisäksi hänellä olisi ranskanleipä – ja kenties villapaitakin.
Tarina pyrkii osoittamaan, että kokonaiselintaso ei nouse, jos osa siitä tuhotaan. Poika ei lisännyt kaupungin kokonaiselintasoa vaan vähensi sitä yhden ikkunan hinnalla.
Tulkintoja > Eturyhmät

Itävaltalaisen koulukunnan taloustieteilijöiden ja muiden talousliberalistien mukaan valtion julkista kulutusta perustellaan usein rikotun ikkunan kaltaisilla todisteluilla.
Henry Hazlitt esittää kirjassaan Economics in One Lesson (suom. Talous yhdeltä istumalta) esimerkkejä siitä, kuinka ihmiset usein pitävät hyvänä ajatuksena ja täysin moraalisesti perusteltuna ”rikkoa ikkunoita”. Erityisesti Hazlitt vertaa lasittajaa eturyhmiin ja pikkupoikaa valtioon. Eturyhmät pyytävät tukiaisia, tulleja ja erityislainsäädäntöä, ja niitä miellyttääkseen valtio ”rikkoo ikkunan”. Eturyhmät hyötyvät, mutta Hazlittin mukaan suurin osa ihmisistä häviää, ainakin välillisesti. Asioita, joita ihmiset olisivat muuten ostaneet rahoillaan, ei näy, joten ihmiset eivät ymmärrä niiden hävinneen mihinkään. Koska kulut ovat piilossa, syntyy kuva, ettei niitä olisi ollenkaan. Hazlitt tiivisti väitteensä muotoon ”kaikesta, mitä emme luonnosta ilmaiseksi saa, täytyy maksaa”.
Tulkintoja > Sotien taloudelliset vaikutukset

Rikotun ikkunan myönteisillä vaikutuksilla perustellaan esimerkiksi sotia. Vaikka sodissa tuhotaan paljon rakennuksia ja yrityksiä, ja lähes puolet kansasta on sotimassa eikä tuottavissa töissä, sotia seuraa kuitenkin aina voimakas taloudellisen kasvun kausi, ja sotiminen näyttää siten taloudellisesti kannattavalta.
Tässä perustelussa kuitenkin unohdetaan, että talouskasvua on ilman sotiakin. Totta kai sotilaat kotikaupunkeihinsa palatessaan löytävät omatkin kotinsa raunioina, mikä motivoi heitä tekemään paljon töitä ja rakentamaan uudelleen sitä, mikä sodissa menetettiin. Mutta jotta sota oikeasti olisi kannattanut, ihmisten tulisi tehdä yli 200 %:n työteholla töitä yhtä kauan kuin sota kesti; heidänhän tulisi korjata kaikki sodan vahingot, tehdä vähän ylimääräistä ja vielä lisäksi hoitaa normaali työnsä.
Aiheesta muualla

Henry Hazlitt: Talous yhdeltä istumalta (Talouden perusteet -sivusto)
Rodolfo Terlizzi

| Mitalit> Maa:   Italia. Olympialaiset .Miesten miekkailu | Mitalit> Maa:   Italia. Olympialaiset .Miesten miekkailu | Mitalit> Maa:   Italia. Olympialaiset .Miesten miekkailu | Maa:   Italia> .Miesten miekkailu |
| --- | --- | --- | --- |
|  Kultaa | Antwerpen 1920 | floretti, joukkuekilpailu |  |
|  Hopeaa | Los Angeles 1932 | floretti, joukkuekilpailu |  |
Rodolfo Terlizzi (17. lokakuuta 1896 Firenze – 11. heinäkuuta 1971 Firenze) oli italialainen miekkailija. Hän kilpaili vuoden 1920 kesäolympialaisissa Antwerpenissä osallistuen sekä floretin yksilö- että joukkuekilpailuun. Jälkimmäisessä hän oli mukana voittamassa kultaa.
Vuoden 1932 kesäolympialaisissa Los Angelesissa Terlizzi sai floretin joukkuekilpailussa hopeaa.
Robin Smeulders

| Robin Smeulders |
| --- | --- |
 Smeulders vuonna 2012.
Henkilötiedot
Koko nimi:  Robin Smeulders
Syntynyt: 19. kesäkuuta 1987 (ikä 37) Münster, Länsi-Saksa
Kansalaisuus:   Alankomaat    Saksa
Koripalloilija
Pelipaikka:  Iso laitahyökkääjä / Sentteri
Pituus:  208 cm
Paino:  106 kg
Pelaajaura
Yliopistojoukkueet
2007–2010:  Portlandin yliopisto
Seurajoukkueet
2004–2006 2010–2016:  SG Braunschweig EWE Baskets Oldenburg
Maajoukkueet
:   Alankomaat
Aiheesta muualla
FIBA
Robin Smeulders (s. 19. kesäkuuta 1987 Münster, Länsi-Saksa) on alankomaalainen kilpauransa päättänyt koripalloilija, pelipaikaltaan iso laitahyökkääjä tai sentteri.
Smeulders pelasi urallaan saksalaisseuroissa osallistuen myös Eurocupiin ja Portlandin yliopistossa. Hän kuului Alankomaiden miesten maajoukkueeseen vuoden 2015 EM-kilpailuissa. Smeulders päätti pelaajauransa selkäongelmien vuoksi 29-vuotiaana kesäkuussa 2016.
Aiheesta muualla

Profiili FIBA Archive (englanniksi)
Rodolphe Mathieu

Joseph Rodolphe Mathieu (10. heinäkuuta 1890 Grondines – 29. kesäkuuta 1962 Montreal) oli kanadalainen säveltäjä ja pianisti. Hän muutti Montrealiin 16-vuotiaana ja opiskeli vuosina 1906–1908 pianonsoittoa Alphonse Martinin sekä laulua Céline Marierin johdolla. Hän omisti ensimmäisen merkittävän teoksensa (Le poème de la mer kuorolle, 1908) Marierille. Marier tutustutti Mathieun Alfred La Libertén, joka johdatti hänet Aleksandr Skrjabinin teosten pariin. Skrjabinin vaikutteet ovatkin nähtävillä muiden muassa Mathieun pianoteoksissa Chevauchée (1911) ja Sonaatti (1927).
Vuonna 1907 Mathieu sai nimityksen St-Jean-Berchmans-kirkon urkuriksi. Hän aloitti samoihin aikoihin pianonsoiton, solmisaation, harmonian ja kontrapunktin opettamisen. Useat hänen oppilaistaan voittivat Prix d'Europen; näihin lukeutuivat Jean Dansereau, Wilfrid Pelletier, Ruth Pryce ja Auguste Descarries. Alexis Contantin johdolla opiskelun myötä noin vuonna 1910 Mathieu suuntautui sävellykseen. Hänen laulunsa Un peu d'ombre (1913) esitti vuonna 1924 Marguerite Bériza Pariisissa ja myöhemmin Sarah Fischer Lontoossa. Pianisti Léo-Pol Morin otti ohjelmistoonsa Mathieun teokset Chevauchée ja Kolme preludia.
Mathieu lähti Pariisiin vuonna 1920. Albert Rousselin neuvosta hän meni opiskelemaan Schola Cantorumiin sävellystä Vincent d'Indyn ja orkestraatiota Louis Aubertin johdolla. Hän sai myös Collège de Francessa orkesterinjohdon opetusta Vladimir Golschmannilta ja psykologian opetusta Pierre Janetilta. Näihin aikoihin Mathieu sävelsi eräät huomattavimmista teoksistaan: jousikvarteton, trion, Monologeja viululle sekä Dialogeja viululle ja sellolle. Vuonna 1923 Mathieu sai ensimmäisenä säveltäjänä lahjoituksen Québecin hallitukselta ja kykeni siten pidentämään oleskeluaan ulkomailla.
Mathieu palasi Montrealiin vuonna 1927 ja työskenteli pedagogisissa tehtävissä. Hän perusti Kanadan musiikki-instituutin vuonna 1929. Hänen moniin oppilaisiinsa lukeutuivat Fleurette Beauchamp, Lydia Boucher, Pierre Brabant, Paul Lachapelle, Raymond Lévesque ja Cécile Préfontaine. Vuonna 1930 Mathieu ryhtyi järjestämään kuukausittaista Soirées Mathieu -konserttisarjaa, joka jatkui vuoteen 1952.
Vuoden 1934 jälkeen Mathieu omisti suurimman osan ajastaan opettamiselle ja poikansa André Mathieun uran edistämiselle.
Roni Wahl

| Roni Wahl |
| --- | --- |

Henkilötiedot
Syntynyt: 17. syyskuuta 1993 (ikä 31) Forssa, Suomi
Pesäpalloilija
Ulkopelipaikka:  vaihtaja / kotiuttaja
Seura:  Jokioisten Koetus
Tehtävä:  koppari / polttolinja
Pelaajaura
Junioriseurat
- 2010-2012 2013 2014:  Jokioisten Koetus Sotkamon Jymy Kouvolan Pallonlyöjät Vähänkyrön Viesti
Ammattilaisjoukkueet
2009 2010-2011 2012 2013 2014:  Pöytyän Urheilijat Sotkamon Jymy  Sotkamon Jymy  Kouvolan Pallonlyöjät Manse PP Ylihärmän Pesis-Junkkarit Koskenkorvan Urheilijat  Hyvinkään Tahko Haminan Palloilijat Jokioisten Koetus
Roni Wahl (s. 17. syyskuuta 1993 Forssa) on suomalainen pesäpalloilija, joka tällä hetkellä edustaa Suomensarjajoukkue Jokioisten Koetusta. Hän on vaihtanut sukunimensä Vartamasta Wahliksi.
Ura > Seuraura

Wahl on Jokioisten Koetuksen oma kasvatti. Sotkamon Jymyä edustanut Wahl lainattiin Kouvolan Pallonlyöjiin kaudeksi 2012. Wahl siirtyi Kouvolaan aluksi try-out-sopimuksella, mutta hän pelasi vuokrasopimuksella koko kauden Kouvolassa. Hän pelasi kauden aikana myös A-poikien Itä–Länsi-ottelussa. Wahl ja Sotkamo purkivat sopimuksensa kauden päätteeksi. Osapuolien sopimuksen piti kestää vuoden 2015 loppuun asti. Wahl teki sarjatauolla Koskenkorvan Urheilijoiden kanssa kaksivuotisen sopimuksen.
Saavutukset > Pelaajana

1 SM-kulta: 2012
Muuta

Wahl on käynyt Sotkamon urheilulukion. Hänen pikkuveljensä Patrik pelaa myös pesäpalloa.
SMS Königsberg

Königsberg on ollut ainakin kolmen Saksan laivaston aluksen nimenä.
SMS Königsberg (1905), Königsberg-luokan risteilijä
SMS Königsberg (1916), Königsberg-luokan risteilijä
Reichsmarine, josta 1935 muodostettiin Kriegsmarine
Königsberg (1927), Königsberg-luokan risteilijä
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”SMS Königsberg”, voi hakea sivunnimihaulla, laajalla sivunnimihaulla tai tekstihaulla.
Sada Thompson

| Sada Thompson |
| --- | --- |
 James Broderick ja Sada Thompson.
Henkilötiedot
Syntynyt: 27. syyskuuta 1927 Des Moines, Iowa
Kuollut: 4. toukokuuta 2011 (83 vuotta) Southbury, Connecticut
Kansalaisuus:  Yhdysvallat
Ammatti:  näyttelijä
Aiheesta muualla
IMDb 
Elonet
Sada Carolyn Thompson (27. syyskuuta 1927 Des Moines, Iowa – 4. toukokuuta 2011 Southbury, Connecticut) oli yhdysvaltalainen näyttelijä. Hän on voittanut uransa varrella useita palkintoja, mukaan lukien Emmy- ja Tony-palkinnot.
Des Moinesissa, Iowassa syntynyt Thompson oli vuosina 1977, 1979 ja 1980 ehdolla kolmen Golden Globen saajaksi. Emmyyn hän oli ehdolla yhdeksän kertaa ja voitti sen vuonna 1978 pääroolistaan televisiosarjassa Family.
Thompson oli niittänyt mainetta teatterissa, televisiossa sekä elokuvissa ja saanut paikan American Theatre Hall of Famessa.
Aiheesta muualla

Sada Thompson Internet Movie Databasessa. (englanniksi)
Sada Thompson, Actress Known for Maternal Roles, Dies at 83 (englanniksi)
S/S Meri

S/S Meri  oli suomalainen vuonna 1897 rakennettu rahtihöyrylaiva. Laiva toimi valmistumisen jälkeen Pietarin rahtiliikenteessä, mutta Venäjän vallankumouksen jälkeen se alkoi toimia Saimaalla. Usean nimen vaihdoksen ja omistajan jälkeen laiva päätyi OY Itämeren omistukseen vuonna 1933. Laivan nimi oli S/S Kuopio vuoteen 1916 asti, jonka jälkeen se nimettiin S/S Minervaksi vuonna 1916 ja vuonna 1933 S/S Mereksi. Laiva kuljetti viimeisinä vuosina rahtia itämerellä. Laiva upposi talvimyrskyssä Gotlannin rannikolle 18. tammikuuta 1936 eikä ole sen jälkeen ollut liikenteessä. Laivaa ei ole Ruotsin merihistoriallisenmuseon mukaan löydetty.
Tekniset tiedot

Rakennuspaikka: Paul Wahl & Co, Varkaus
Rakennusvuosi: 1897
Pituus: 33,37 m
Leveys: 7,12 m
Vetoisuus: 193,10 brt
Koneen teho: 140 ihv
Polttoaine: puu
Viimeinen omistaja: Itämeri oy, Aug. Martikainen, Caloniusk 6. C. 70, Helsinki.
Entiset omistajat: Höyrylaiva oy 1897–1912, Kuopion -Viipuri laiva Oy 1912–1916, Otto Martikainen 1916, Meritoimi Oy 1916–1921, Augusta Martikainen, Ruoholahti 1921–1933, Itämeri Oy 1933–1936.
Kotisatama: Helsinki, Kotka, Kuopio.
Laivan entiset nimet: S/S Kuopio 1897–1916, S/S Minerva 1916–1933, S/S Meri 1933–1936.
Saimi Kuivala

Saimi Kuivala (o.s. Mönkkönen, 1909 tai 1910 – 5. maaliskuuta 1998) oli neuvostoliitonsuomalainen toimittaja ja kääntäjä.
Saimi Kuivala syntyi pietarinsuomalaisen puutavara-asiantuntija Johan Mönkkösen perheeseen. 1920-luvulla he asuivat Neuvosto-Karjalassa, jossa Saimi valmistui Petroskoin suomenkielisestä koulusta vuonna 1928. Hän työskenteli sen jälkeen Punainen Karjala -lehdessä ja Petroskoin radiossa ja meni naimisiin toimittaja Jonne Kuivalan kanssa.
Stalinin vainojen aikana Saimi Kuivala opiskeli Karjalan opettajakorkeakoulussa. Opinnot jäivät kesken, kun hänet talvisodan alettua kutsuttiin työhön Moskovan radion suomenkieliseen toimitukseen. Sodan päätyttyä Kuivalat palasivat Petroskoihin, jossa Saimi työskenteli radiossa. Jatkosodan aikana pariskunta siirtyi Belomorskiin, jossa he toimittivat Sotilaan Ääni -propagandalehteä.
Sotien jälkeen Kuivalat muuttivat Ouluun, jossa Jonne työskenteli Kansan Tahdon toimittajana. Saimi toimi opettajana ja myöhemmin Helsingissä tietotoimisto Sovinformbjuron kääntäjänä. Jonnen kuoltua Moskovassa Saimi elätti perhettään enimmäkseen käännöstöillä. Hänen muistelmansa Kuin lankaa kerältä ilmestyivät Punalippu-lehdessä vuosina 1988 ja 1989.